ব্যজঁসোঁয় ইসলাম

১৮৭০-এর দশক থেকে প্রথম বিশ্বযুদ্ধের সময়কাল পর্যন্ত আফ্রিকীয় মুসলিমদের নিয়ে গঠিত ঔপনিবেশিক সামরিক বাহিনীর একাধিক ইউনিট ব্যজঁসোঁ ও ফ্রঁশ্‌-কোঁতে অঞ্চলে অবস্থান করত। সেখানে তাদের মোতায়েনের উদ্দেশ্য ছিল ফরাসি সেনাবাহিনীকে শক্তিশালী করা এবং জার্মানির সঙ্গে ফ্রান্সের বিভিন্ন সংঘাতের সময় দেশটির সীমান্ত রক্ষা করা। পরবর্তীতে ১৯৬০ ও ১৯৭০-এর দশক থেকে ফ্রান্স জুড়ে মুসলিমদের বৃহৎ পরিসরের অভিবাসন শুরু হয়, যা দেশের জনসংখ্যাতত্ত্ব গঠনে ব্যাপক পরিবর্তন আনে।

১৯৮১ সালে "সেন্টার অব ইসলাম অব ফ্রঁশ-কোঁতে" (ফ্রঁশ-কোঁতে ইসলামি কেন্দ্র) প্রতিষ্ঠিত হয়। এরপর ১৯৮৭ সালে "সুন্নাহ অ্যাসোসিয়েশন" নামে আরেকটি মুসলিম সংগঠন গঠিত হয়। ২০১০ সালের হিসাব অনুযায়ী, ব্যজঁসোঁ শহরে খ্রিস্টধর্মের (বিশেষত ক্যাথলিক) পর ইসলামই ছিল দ্বিতীয় বৃহত্তম ধর্ম।

ফ্রান্স ব্ল্যু বেসাঁসোঁর ২০১০ সালের একটি প্রতিবেদনের তথ্য অনুযায়ী, তখন ব্যজঁসোঁ শহরে প্রায় ১৫,০০০ জন মুসলিম বসবাস করতেন, যা শহরের মোট জনসংখ্যার আনুমানিক ১৩%।

## ইতিহাস
**ফ্রঁশ-কোঁতেতে ঔপনিবেশিক বানিনী**
[সংযোগ=https://en.wikipedia.org/wiki/File:Cimeti%C3%A8re_de_Saint-Claude_-_tombes_coloniales_des_musulmans.JPG|থাম্ব|[ব্যজঁসোঁ|ব্যজঁসোঁর ফ্রঁশ-কোঁতে উপশহরের কবরস্থানে ঔপনিবেশিক বাহিনীর সৈন্যদের কবরসমূহ।]]
ফ্রাঙ্কো-প্রুশীয় যুদ্ধের পর, বিশেষ করে বিশ শতকের শুরুর দিকে ফ্রান্স নিজের উপনিবেশিক সাম্রাজ্যের বিভিন্ন অঞ্চলে মাগরেব (আলজেরিয়া, তিউনিসিয়া, মরক্কো) থেকে বিপুল সংখ্যক মানুষকে নিয়োগ করতে থাকে। তাদের সীমান্তবর্তী অঞ্চল; যেমন নর, আলজাস ও ফ্রঁশ্‌-কোঁতে অঞ্চলে বসতি স্থাপনের সুবিধা প্রদান করা হয়। ১৮৭১ সালে দ্বিতীয় ফরাসি সাম্রাজ্য পার্শ্ববর্তী জার্মান ও প্রুশীয় রাজ্যসমূহের কাছে পরাজিত হওয়ার পর ফরাসিরা প্রতিশোধ নেওয়ার মানসিক প্রস্তুতি নিতে থাকে; বিশেষত ১৮৯০ সাল থেকে। কিন্তু সমস্যা ছিল ফ্রান্সের তখন পর্যাপ্ত নিজস্ব সেনাবাহিনী ছিল না। এ কারণেই ফরাসি সরকার মাগরেব অঞ্চলের বহু মানুষকে নিয়ে আসে যাদের কোলোনিও নামে ডাকা হতো।  ১৯১০ সালের ২ জানুয়ারি লা দাপেশ নামে ব্যজঁসোঁর স্থানীয় একটি পত্রিকা মাগরেব অঞ্চল থেকে আগত সেই উপনিবেশিক সৈন্যদের নিয়ে একটি লেখা প্রকাশ করে। যেখানে বলা হয়:“যেহেতু আমাদের নিজেদের দেশে যথেষ্ট সন্তান জন্ম নেয় না এবং এর ফলে সৃষ্ট জনশূন্যতা আমাদের পতাকা রক্ষা করতে অক্ষম হয়ে পড়েছে—যেখানে জার্মানরা দিন দিন শক্তিশালী সামরিক শক্তির রূপ নিচ্ছে—তাই আমাদের অন্য একটি উপায় অবলম্বন করতে হবে। তা হলো, আমাদের কর্তৃত্বে থাকা ‘আদিম জনগোষ্ঠীসমূহ’ থেকেই সৈন্য সংগ্রহ করা, যাদের জন্ম ও মৃত্যু আমাদের শাসনের অধীনে ঘটে। তাই যত দ্রুত সম্ভব হয়, আমাদের কালো সৈন্যদল (আফ্রিকীয়) ও আরব সেনাদের (আফ্রিকীয় মুসলিম) মিলিয়ে মোট লক্ষ সৈন্যের এক অদ্বিতীয় বাহিনী গঠন করতে হবে। হ্যাঁ, আমাদের ‘কালো বাহিনী’ ও ‘আরব বাহিনী’ সৃষ্টি করতেই হবে, যারা আমাদের যুদ্ধকালে আমাদের বাহিনীকে সমর্থন দেবে।”এরপর ফ্রান্স দ্বিতীয় বিশ্বযুদ্ধের সময় পুনরায় এই সৈন্যদের ডেকে পাঠায়। ব্যজঁসোঁ শহরের কেন্দ্রে একটি স্মারক ফলক রয়েছে, যেখানে প্রথম ফরাসি সেনাবাহিনীর (যা আফ্রিকীয় সেনাবাহিনী বা 'আর্মি বি' নামে পরিচিত) ১৪,০০০ নিহত সৈন্যের প্রতি শ্রদ্ধা নিবেদন করা হয়েছে। ফলকে লিপিবদ্ধ রয়েছে:“প্রথম ফরাসি সেনাবাহিনীর লড়াইয়ে নিহত ১৪,০০০ সৈন্যের উদ্দেশ্যে—এই আফ্রিকীয় বাহিনী (আর্মি বি) তিউনিসিয়া ও ইতালিতে যুদ্ধ করার পর মার্কিন ৬ষ্ঠ আর্মি কর্পসের একাংশের সঙ্গে প্রোভঁস অঞ্চলে পৌঁছে। তারা তুলোঁ ও মার্সেই মুক্ত করে এবং খুব দ্রুতগতিতে দোব অঞ্চলে পৌঁছায়, যেখানে সরবরাহ ঘাটতির কারণে দুই মাস আটকে থাকতে হয়। জেনারেল দ্য লাত্র দ্য তাসিন্যি এই ইউনিটের কমান্ডার হিসেবে ব্যজঁসোঁর লেকুর্ব রাস্তায় তার কমান্ড পোস্ট স্থাপন করেন। এখানে ফরাসি প্রতিরোধ বাহিনী ও আফ্রিকীয় ইউনিট একত্রিত হয়। মনবেলিয়ার শহরে আর্মির কমান্ড পোস্ট স্থাপন করে ‘আর্মি বি’ নাম বদলে প্রথম ফরাসি সেনাবাহিনী রাখা হয়। ১৯৪৪ সালের ১৪ নভেম্বর আক্রমণ শুরু হয়, যার ফলে দোব, বেলফোর ও আলজাস অঞ্চল মুক্ত হয়; এরপর রাইন নদী অতিক্রম করে শত্রুকে অস্ট্রিয়া পর্যন্ত তাড়া করে। ১৯৪৫ সালের ৮ মে জেনারেল দ্য লাত্র দ্য তাসিন্যি বার্লিনে ফ্রান্সের পক্ষে জার্মান আত্মসমর্পণে স্বাক্ষর করেন। কোলমার অঞ্চলের অস্ত্রচিহ্ন তাদের প্রতীক হয়ে ওঠে এবং রাইন ও দানিয়ুব নদীর নামে বাহিনীকে অভিহিত করা হয়।”উভয় বিশ্বযুদ্ধে নিহত উপনিবেশিক মুসলিম সৈন্যদের জন্য ব্যজঁসোঁ শহরে দুটি পৃথক মুসলিম কবরস্থান রয়েছে: একটি সাঁ-কলোদ এলাকার মুসলিম কবরস্থান, যেখানে প্রায় ২০টি কবর আছে; অপরটি রুজমঁ সামরিক কবরস্থান, যেখানে মোট ২১৬৯টি মুসলিম সৈন্যের কবর রয়েছে।

এছাড়াও, ফ্রান্সের হয়ে যুদ্ধ করে নিহত বিদেশি সৈন্যদের সম্মান জানানোর জন্য একটি ভাস্কর্য নির্মাণ করা হয়, যার নাম "*লে সঁতিনেল দ্য লা মেমোয়ার*" (স্মৃতির প্রহরীরা)।

### ব্যজঁসোঁয় অভিবাসন

## মসজিদ ও সমিতি
আল-ফাতহ নামক একটি সমিতি ২০০০-এর দশক থেকেই ফ্রান্সের ব্যজঁসোঁ শহরের প্লানোয়াজ এলাকায় সক্রিয়ভাবে কাজ করছে। প্রতিষ্ঠার পর থেকে এটি এলাকার একটি এইচএলএম (ফরাসি সরকারি বাসস্থান প্রকল্প) ভবনে তাদের কার্যক্রম পরিচালনা করত। তবে পরবর্তীতে ভবনটি ভেঙে ফেলার সিদ্ধান্ত হওয়ায় সংগঠনটি বাধ্য হয়ে অন্যত্র স্থানান্তরিত হয়। এই সমিতিটি মূলত ইসলামি শিক্ষা, বিভিন্ন  শিক্ষামূলক কর্মসূচি, ক্রীড়া কার্যক্রম, সমাজকল্যাণমূলক আয়োজন, ভ্রমণ ও মুসলিমদের প্রশাসনিক-দাপ্তরিক কাজে সহায়তা প্রদান করে। সংগঠনটির নতুন স্থানে স্থানান্তরের জন্য "ব্যজঁসোঁ সিটি কর্পোরেশন" একটি প্রতীকী ব্যবস্থার মাধ্যমে ৯৯ বছরের জন্য মাত্র “এক ইউরো” বার্ষিক ভাড়ায় একটি জমি ইজারা দেয়। এরপর নতুন ভবন নির্মাণের জন্য সমিতি এলাকার মুসলিমদের নিকট থেকে দান আহ্বান করে। ২০০৮ সালে নতুন ভবনের নির্মাণ সম্পন্ন হওয়ার পর সংগঠনটি সেখানে পুনরায় তাদের কার্যক্রম শুরু করে এবং এর প্রথম ইমাম হিসেবে মি. দাহমানি দায়িত্ব গ্রহণ করেন।

ব্যজঁসোঁর দ্বিতীয় মসজিদটি ১৯৯০-এর দশকের শেষ দিকে নির্মিত হয়। এটি ‘সুন্নাহ মসজিদ’ নামে পরিচিত, যা শহরের সেন্ট-ক্লোদ এলাকায় অবস্থিত। এই মসজিদে একটি উঁচু মিনারও রয়েছে। 

এছাড়াও শহরে মুসলিমদের জন্য একটি পৃথক কবরস্থানও রয়েছে, যেখানে স্থানীয় মুসলিম সম্প্রদায়ের মৃতদের ধর্মীয় বিধান অনুযায়ী দাফন করা হয়। 

## আরো দেখুন

* ফ্রান্সে ইসলাম
* ইউরোপে ইসলাম
* ব্যজঁসোঁ

## তথ্যসূত্র


## বহিঃসংযোগ

* 

বিষয়শ্রেণী:ফ্রান্সে ইসলাম
বিষয়শ্রেণী:ইউরোপে ইসলাম